Arabiako basamortua

Arabiako basamortua () Mendebaldeko Asiako eremu lehor zabala da, Yemendik Persiar golkoraino eta Omandik Jordania eta Irakeraino hedatua, Arabiar penintsula ia osorik hartzen duena. 2.300.000 kilometro koadroko eremua dauka. Gehiena Saudi Arabian izan arren, baditu zati batzuk Jordania, Irak, Qatar, Kuwait, Oman, Yemen eta Arabiar Emirerri Batuetan. Hegoaldean Rub al-Khali dago, munduko erg edo hondar eremurik zabalena.

Klima zeharo lehorra da, basamortuko klima beroa (BWh) Köppen sailkapenaren arabera. Udako tenperatura beroenak 40-50 °C artekoak izaten dira eta neguko hotzenak 5-15 °C artekoak. Batez besteko prezipitazioa 100 mm ingurukoa da (50 mm baino gutxiago tokirik idorrenetan).

Herri, hizkuntza eta kultura ezberdinetako jendeak bizi dira basamortuan. Arabiarra da talde etnikorik handiena, eta arabiera mintzairarik erabiliena. Erlijio nagusia Islam sunita da.

 Erreferentziak 

 Kanpo estekak 

Kategoria:Asiako basamortuak
Kategoria:Saudi Arabiako geografia
Kategoria:Jordaniako geografia
Kategoria:Irakeko geografia
Kategoria:Qatarko geografia
Kategoria:Kuwaiteko geografia
Kategoria:Omango geografia
Kategoria:Yemengo geografia
Kategoria:Arabiar Emirerri Batuetako geografia
Kategoria:Ekialde Hurbileko geografia